**13-тақырып. Экология құқығы негіздері.**

Дәріс жоспары:

1. Экология ұғымы және экология құқығы дегеніміз не?
2. Экология құқығын реттейтін заңдар.
3. Экологиялық тәртіп бұзушылық пен экологиялық жауапкершілік.

**Экологиялық құқықтың түсінігі мен пәні.**

Экология — жанды организмдердің тіршілік ортасы мен арақатынасын зерттейтін биологиялық ғылым.

Қазіргі заманда экология табиғат пен қоғам арақатынастарын зерттейтін ғылымға айналған. Онда адам мен табиғаттың өзара тікелей байланысты екені көрініс табады.

Адамзаттың тіршілік ортасының айрықша күйзеліске ұшырауына байланысты табиғи ортаны қорғау ісіне кеңінен мән беріліп отыр.

Табиғи ортаның қолайлы болуы — қоғамның экономикалық және әлеуметтік дамуына әсер ететін қажетті шарт. Экологиялық ахуалдың төмендеуі адамдардың тұрмыс деңгейін нашарлатады. Мұндай жағдайға сай, табиғи ортаны қорғаумен қатар, экологиялық зардап шеккен халықты әлеуметтік жағынан қорғау және экономикалық жәрдем көрсету шаралары туындайды. Мұны біздің республикамыздағы Семей ядролық сынау полигоны мен Арал апаты тікелей көрсетіп отыр.

Табиғатты қорғау — табиғаттың өзіндік болмысын сақтау немесе оны қалпына келтіру арқылы табиғи ресурстарды ысырапсыз пайдалану үшін қүрылған мемлекеттік жүйедегі қоғамдық шара. Ол әр түрлі тәсілдермен жүзеге асырылады. Соның бірі — қоршаған ортаны қүқықтық қорғау.

"Қазақстан Республикасының экология қүқығы" — қоршаған ортаны қорғауға байланысты қоғамдық қатынастарды реттейтін қүқықтық ережелердің жиынтығын зерттейтін оқу пәні немесе ғылым саласы.

Қазақстан Республикасының қоршаған ортаны қорғау туралы заңы адамның өмірі мен денсаулығы үшін айналадағы табиғи ортаның қолайлы болуына тиісті қүқығын қамтамасыз етуге, қазіргі және болашақ ұрпақтың мүдделерін көздеп, айналадағы табиғи ортаны қорғаудың құқықтық, экономикалық және әлеуметтік негіздерін белгілеуге және адам қызметінің осы табиғи ортаға зиянды ықпал жасауына жол бермеуге, табиғи тепе-теңдікті сақтау мен табиғатты үтымды пайдалану ісін ұйымдастыруға бағытталған.

Республикада айналадағы табиғи ортаны қорғау жөніндегі қатынастар еліміздегі табиғи ортаны жер, жер қойнауы, су, орман, атмосфералық ауаны, жануарлар мен өсімдіктер дүниесін қорғау туралы заңдары мен ол заңдарды қолдану жөніндегі өзге де Қазақстан Республикасының құқықты актілерімен реттеледі.

 **Экология құқығы** деген ұғымды үш түрлі мағынада қарастыруға болады.

1. Құқық саласы ретінде.
2. Оқу пәні ретінде.
3. Ғылым саласы ретінде.

Экологиялық құқық табиғи ресурстарды пайдалану және оны қорғау саласындағы қоғамдық қатынастарды реттейтін құқықтық нормалар жйынтығы .

 **Экология құқығы әдістері** қоғам мен табйғат арасындағы үйлесімді байланысқа жетуге бағытталған,экологиялық заңдылықтардың құқықтық реттелуінің сақталуына негізделеді .

 **Экология құқығының** **әдістері:**императивтік және диспозитивтік әдістер.

Жер құқығы-жер қатынастарын реттейтін құқық саласы.

 **Экологиялық құқықтық жауапкершілік** үшке бөлінеді:

1. Әкімшілік жауапкершілік.
2. Қылмыстық жауапкершілік.
3. Азаматтық- құқықтық жауапкершіл

 **Пысықтау сұрақтары:**

1. Экология деген ұғымды қалай түсінесің?
2. Экологиялық қатынастар қандай жағдайларда пайда болады?
3. Экология құқығының қайнар көздеріне не жатады?
4. Экология құқық бұзушылық пен экологиялық жауапкершілік деген мәселені қалай түсінесің?